text: NORDDOK II puljan hevur til endamáls at styrkja filmsumhvørvini í Grønlandi og Føroyum og at stuðla doukmentarfilmum, sum kunnu breiða út vitan um Ríkisfelagsskapin. NORDDOK hevur latið stuðul – til ferðing, hotel og pass til festivalin og marknaðin, sum er partur av festivalinum. Hetta hevur gjørt tað møguligt hjá einum liðið av føroyskum filmsfólkum at fara á Berlinaluna.Seinast, Filmshúsið og eitt lið av føroyskum filmsfólkum vóru á Berlinaluni, var í 2019. Tá var einfaldi boðskapurin, at “Føroyar eru til sum filmsland – nú og framyvir”. Nú eru vit aftur til staðar á Berlinaluni, men hesaferð við einari filmsvinnu í vøkstri og menning. Harafturat hava tíðindini um, at føroyska afturberingarskipanin er økt úr 200.000 kr. upp í 4 milliónir kr. fingið bein at ganga á. Altjóða filmstíðarritið SCREEN INTERNATIONAL vóru skjót at skriva um hetta. Les um tað her:
text: #000000
text: Fýra nýggj skeið í Filmshúsinum
text: #000003